It rombout henijns heeft dach van thoene genome
dair hij met vonisse toe gewesen es tegen gielijse
raps op van heden in xv dag in scapuo god
Nae dien udeman henricx sone poirte van des stad met
brieve van des stad gescreve aen den scoutheyt van
kempelant oft sijne stadhoude te bercheycke hadde doen
uuytscrive gheerde snoeck ende hem doen quijtschelden
van alsulken aenspraken als derfgename henricx wijlen
coene inde banck voir scouth voirs en scep va bercheycke
hem gedaen hadde aengaen seken comenscapen van
scapen die deselve gherijt voirtijden tegen den voirs
wijlen henr coene gedaen hadde dair af de voirs
vdeman den voirs gheerijte voirstaen en verantwerde
woude ende alsoe de sake alh betogen Soe sijn alh
gecopareert in rechte jan willemssone ende sijn
wager als erfgename des voirs henr cone als aeleggen
ter eenre en de voirs vdeman als verweerde ter
ande zijden Aldair de voirs aenleggen deden segge
hoe henrick wijlen coene dair af sij erfgename waen
tanden tijden den voirs gherijt seke scape vercocht hadde
die noch waen ombetaelt dair voe sij hem inde banck
van bercheycke onlanx leden te rechte betogen hadden
en aensprake gegeve ende dat dair op deselve gherijt
dach van berade genome hadde om tantweerden totte
naeste dage van rechte ende dat tot dien dage de
voirs vdeman mette voirs brieve quam ende woude
den voirs gheerijt voirstaen ende alsoe de sake al
betogen vVanden welken hen niet genoech en conde
verwonden want zij den voirs vdeman niet en eyschte
noch oick noyt aensprake en hadde gegeve ende men
en soude nemermeer beviden dat deselve udeman
enige comescap tegen den voirs wijlen henricke
gedaen hadde Mair mocht wel waer sijn dat gheerijt
nae dat hij de scape een wijle gehadt hadde mocht
die eensdeels vercocht oft gelate hebbe den voirs vdeman
dair sij hen niet aen en stieten mair hadde gheert d af
enich gebreck oft verhael aen vdeman mocht hij dat